CELEX: 32007R1208
Language: et
Date: 2007-10-16 00:00:00
Title: Komisjoni määrus (EÜ) nr 1208/2007, 16. oktoober 2007 , millega kehtestatakse erand määrusest (EÜ) nr 800/1999 seoses toetusemäära kindlaksmääramisega kõnealuse määruse artiklites 36 ja 44 osutatud piima- ja piimatoodete tarnetele, mis on tehtud 1. – 14. juunini 2007

17.10.2007   
            
            
               ET
            
            
               Euroopa Liidu Teataja
            
            
               L 272/29
            
         
      KOMISJONI MÄÄRUS (EÜ) nr 1208/2007,
   16. oktoober 2007,
   millega kehtestatakse erand määrusest (EÜ) nr 800/1999 seoses toetusemäära kindlaksmääramisega kõnealuse määruse artiklites 36 ja 44 osutatud piima- ja piimatoodete tarnetele, mis on tehtud 1.–14. juunini 2007
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artikli 31 lõiget 14,
   ning arvestades järgmist:
   
               (1)
            
            
               Alates 15. juunist 2007 ei nähta komisjoni 14. juuni 2007. aasta määrusega (EÜ) nr 660/2007 (millega määratakse kindlaks piima ja piimatoodete eksporditoetused) (2) enam ette piima ja piimatoodete eksporditoetusi, sealhulgas komisjoni 15. aprilli 1999. aasta määruse (EÜ) nr 800/1999 (milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad) (3) artiklites 36 ja 44 osutatud tarnetele.
            
         
               (2)
            
            
               Vastavalt määruse (EÜ) nr 800/1999 artiklile 37 võivad liikmesriigid lubada eksportijatel järgida korda, mille kohaselt kasutatakse kõnealuse määruse artiklites 36 ja 44 osutatud tarnetele kohaldatava toetusemäära kindlaksmääramiseks kuu viimast päeva. Seetõttu ei ole nimetatud korra alusel 1.–14. juunini 2007 toimunud piima- ja piimatoodete tarnetele kohaldatavat toetusemäära võimalik kindlaks määrata.
            
         
               (3)
            
            
               See ei tohiks mõjutada õigust toetusele tarnete puhul, mis on tehtud määruse (EÜ) nr 800/1999 artikliga 37 ettenähtud korra alusel enne määruse (EÜ) nr 660/2007 jõustumise kuupäeva. Seetõttu on kõnealuse toetuse kindlaksmääramiseks vaja määrata sel eesmärgil kasutatav kuupäev erandina määruse (EÜ) nr 800/1999 artikli 37 lõikest 2.
            
         
               (4)
            
            
               Käesolevas määruses sätestatud meetmed on kooskõlas piima- ja piimatooteturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Erandina määruse (EÜ) nr 800/1999 artikli 37 lõikest 2 kasutatakse kõnealuse määruse artikli 36 lõike 1 punktides a ja c ning artikli 44 lõike 1 punktides a ja b osutatud piima ja piimatoodete tarnete puhul, mis on tehtud 1.–14. juunini 2007, toetusemäära kindlaksmääramiseks kuupäeva 14. juuni 2007 vastavalt kõnealuse määruse artiklis 37 sätestatud korrale.
   Artikkel 2
   Käeolev määrus jõustub selle Euroopa Liidu Teatajas avaldamise päeval.
   Seda kohaldatakse alates 1. juunist 2007.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. oktoober 2007
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 160, 26.6.1999, lk 48. Määrust on viimati muudetud määrusega (EÜ) nr 1152/2007 (ELT L 258, 4.10.2007, lk 1).
   
      (2)  ELT L 155, 15.6.2007, lk 26.
   
      (3)  EÜT L 102, 17.4.1999, lk 11. Määrust on viimati muudetud määrusega (EÜ) nr 1001/2007 (ELT L 226, 30.8.2007, lk 9).